The Lumineers
The Lumineers – amerikiečių folkroko grupė iš Denverio, susikūrusi 2002 m. Grupę įkūrė ir pagrindiniai dainų autoriai yra Wesley Schultz (vokalas, gitara) ir Jeremiah Fraites (būgnai, perkusija). Josh Fraites, Jeremiah brolis bei Schultz geriausias draugas, 2002 m. mirė nuo narkotikų perdozavimo. Siekdami įveikti sielvartą, Schultz ir Fraites pradėjo kartu groti Naujajame Džersyje. 2010 m. prie grupės prisijungė violončelistė bei vokalistė Neyla Pekarek, pamačiusi skelbimą internete. Ji grupėje buvo iki 2018 m. 2012 m. balandį grupė išleido debiutinį albumą „The Lumineers“, kuris 2013 m. sausį pasiekė antrąją vietą JAV „Billboard 200“ reitinge. Antrasis albumas „Cleopatra“ išleistas 2016 m. balandį ir pasiekė pirmąją vietą JAV ir Jungtinės Karalystės reitinguose. 2023 m. duomenimis, grupė yra išleidusi keturis studijinius albumus, iš kurių naujausiasis, „Brightside“, išleistas 2022 m. sausį.